*Приложение G*

**ФИНАНСОВ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО 2014-2021**

**МИНИСТЕРСТВО НА ЕНЕРГЕТИКАТА**

**ПРОГРАМА „ВЪЗОБНОВЯЕМА ЕНЕРГИЯ, ЕНЕРГИЙНА ЕФЕКТИВНОСТ, ЕНЕРГИЙНА СИГУРНОСТ“**

**ПОКАНА ЗА НАБИРАНЕ НА ПРОЕКТНИ ПРЕДЛОЖЕНИЯ**

**НОМЕР: BGENERGY-2.001**

**ПРОЦЕДУРА „РЕХАБИЛИТАЦИЯ И МОДЕРНИЗАЦИЯ НА ОБЩИНСКАТА ИНФРАСТРУКТУРА - СИСТЕМИ ЗА ВЪНШНО ИЗКУСТВЕНО ОСВЕТЛЕНИЕ НА ОБЩИНИТЕ“**

**ОБЩИ УСЛОВИЯ**

**КЪМ ДОГОВОР ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

1. **ПРАВНА РАМКА ЗА ПРЕДОСТАВЯНЕ НА БЕЗВЪЗМЕЗДНАТА ФИНАНСОВА ПОМОЩ**

**Чл. 1.** При изпълнение на Проекта и задълженията си по сключения Договор за безвъзмездната финансова помощ и по настоящите Общи условия, Бенефициентът е обвързан от правилата на приложимата правна рамка, включваща:

1. Програмните документи по Финансовия механизъм на ЕИП 2014-2021 и Програма „Възобновяема енергия, енергийна ефективност, енергийна сигурност“, подписано на 21 юни 2018 г.:
2. Споразумение между Европейския съюз и Исландия, Княжество Лихтенщайн и Кралство Норвегия относно ФМ на ЕИП 2014-2021;
3. Протокол 38В към Споразумение относно Финансовия механизъм на ЕИП 2014-2021 към Споразумението между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП 2014-2021;
4. Регламента за изпълнението на Финансовия механизъм на ЕИП 2014–2021 (Регламента);
5. Меморандума за разбирателство относно изпълнението на Финансовия механизъм на ЕИП 2014-2021 между Република България и Исландия, Княжество Лихтенщайн и Кралство Норвегия, подписан на 9 декември 2016 г., ратифициран със закон, приет от 43-то Народно събрание на 13 януари 2017 г. (обн., ДВ, бр. 8 от 2017 г.), (Меморандума);
6. Програмното споразумение между Комитета на Финансовия механизъм и Националното координационно звено на Република България за финансирането на Програма „Възобновяема енергия, енергийна ефективност, енергийна сигурност“, подписано на 21 юни 2018 г.;
7. Споразумението за изпълнение на Програма „Възобновяема енергия, енергийна ефективност, енергийна сигурност“ между Националното координационно звено и Министерството на енергетиката, подписано на 27 юли 2018 г.;
8. Споразумението относно изпълнението на Фонда за двустранни отношения подписано на 29.09.2017 г. и Ръководство за двустранните отношения, ФМ на ЕИП и Норвежки финансов механизъм 2014 — 2021 г. на Комитета на ФМ ;
9. Всички насоки (правила, указания и други), приети от Комитета на ФМ в съответствие с Регламента;
10. Правото на Европейския съюз в приложимия обхват, включително, но не само:

а) Правото в областта на държавните помощи – Регламенти, Решения, Насоки и други;

б) Насоките за определяне на финансови корекции, които да бъдат извършвани от Европейската комисия, спрямо разходите, финансирани от ЕС съгласно принципа на споделено управление, за несъответствие с правилата на обществени поръчки, одобрени с Решение С (2019) 3452 от 14.05.2019 г.;

1. Националното законодателство и подзаконова нормативна уредба в Република България в областта на договорните отношения, административното право и процес, собствеността, уреждане на гражданскоправните спорове, обществените поръчки, държавните помощи, данъчното облагане, счетоводството и други приложими области, включително, но не само:

а) Закона за ратифициране на Меморандума за разбирателство относно изпълнението на Финансовия механизъм на Европейското икономическо пространство 2014 – 2021 г. между Република България и Република Исландия, Княжество Лихтенщайн и Кралство Норвегия;

б) Закона за данък върху добавената стойност и Правилника за прилагане на Закона за данък върху добавената стойност;

в) Закона за държавните помощи и Правилника за прилагане на Закона за държавните помощи;

г) Административнопроцесуалния кодекс;

д) Закона за обществените поръчки и Правилника за прилагане на Закона за обществените поръчки;

е) Закона за публичните финанси, Закона за финансовото управление и контрол в публичния сектор и Закона за вътрешния одит в публичния сектор, когато Бенефициентът прилага тези закони;

ж) Закона за счетоводството;

з) Наредбата за определяне на условията, реда и механизма за функциониране на информационната система за управление и наблюдение на средствата от европейските структурни и инвестиционни фондове (ИСУН) и за провеждане на производства пред управляващите органи посредством ИСУН;

и) Наредбата за заплатите на служителите в държавната администрация, приета с ;

к) Наредбата за командировките в страната;

л) Наредбата за служебните командировки и специализации в чужбина.

1. Други приложими национални правила, включително, но не само:

а) Националните счетоводни стандарти, приложими за бюджетните организации;

б) Сметкоплана на бюджетните организации, когато Бенефициентът е бюджетна организация;

в) Указания на Министерство на финансите № 91-00-137 от 24.03.2014 г. относно третиране на данък добавена стойност.

**Чл. 2.** По въпроси, които не са уредени в Договора за предоставяне на безвъзмездната финансова помощ (Договора или Договора за БФП), настоящите Общи условия и актовете по чл. 1, Бенефициентите прилагат правилата, включени в Ръководството за Бенефициента.

**Чл. 3. (1)** По настоящата процедура на Бенефициента не се предоставя държавна помощ.

**(2)** За Партньор по проекта може да е приложим режимът на „не помощ“ или режимът, установен от Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis (ОВ, L 352 от 24.12.2013 г.). Приложимият режим за всеки Партньор се посочва в Договора за БФП.

**(3)** При промяна в посочения Регламент, Програмният оператор ще прилага действащите към момента на подписване на Договора за БФП с Бенефициента изисквания.

**(4)** Съгласно посочения в ал. 2 регламент максимално допустимият размер на минимална помощ, получена от едно и също предприятие - Партньор, не трябва да надхвърля сумата от 200 000 евро или 391 166 лева, за три последователни данъчни години, независимо от формата на помощта или от нейния източник.

1. **ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 4.** **(1)** Бенефициентът е длъжен да изпълни Проекта, така както е определен в сключения Договор за БФП, с оглед осъществяването на заложените в него цели, дейности и резултати.

**(2)** Бенефициентът изпълнява Проекта при спазване на Договора за БФП и настоящите Общи условия като част от него с грижата на добър стопанин, при спазване на изискванията за ефикасност, прозрачност и старание, в съответствие с най-добрите практики в съответната област и принципите на добро финансово управление.

**(3)** Промени в Проекта са възможни по изключение и само ако са направени при условията и по реда на раздел III.

**Чл. 5.** Бенефициентът се ангажира да мобилизира всички свои финансови, човешки и материални ресурси, необходими за цялостното и точно изпълнение на Проекта.

**Чл. 6. (1)** Бенефициентът е длъжен да използва полученото финансиране единствено за покриване на разходите по осъществяването на Проекта в съответствие с одобрения бюджет и клаузите на Договора за БФП и настоящите Общи условия като част от него.

**(2)** Бенефициентът е длъжен да не използва предоставените по Проекта средства за:

1. постигане на политически цели;

2. генериране на печалба;

3. облагодетелстване на свързани с Бенефициента лица.

**(3)** Бенефициентът приема, че безвъзмездната финансова помощ (БФП) не може при никакви обстоятелства да му носи печалба и трябва да бъде ограничена до сумата, необходима за възстановяване на разходите по Проекта след приспадане на генерираните при изпълнение на Проекта приходи. Под печалба се разбира превишаването на приходите над разходите по конкретния проект към момента на подаване на искането за окончателно плащане. Приспадане може да бъде извършено и при декларирани и доказани приходи при междинните плащания.

**(4)** Бенефициентът се задължава да уведоми Програмния оператор при реализирането на приходи, свързани с полученото финансиране.

**(5)** Когато това е предвидено в Договора за БФП, Бенефициентът е длъжен да осигури собствен принос за финансиране на Проекта от собствени или привлечени средства в съответствие с договореното процентно отношение.

**Чл. 7. (1)** Бенефициентът е пряко отговорен за управлението и изпълнението на дейностите по Проекта, а не действа като посредник.

**(2)** Бенефициентът изпълнява дейностите по Проекта самостоятелно или съвместно с един или повече Партньори, ако такива са посочени в одобреното проектно предложение и в Договора за БФП.

**(3)** Партньорите участват в изпълнението на Проекта и техните разходи са допустими при същите условия както разходите на Бенефициента, освен ако в Договора за БФП и настоящите Общи условия като част от него е посочено друго.

**Чл. 8.** **(1)** Бенефициентът има право да възлага на трети лица извършването на част от дейностите по Проекта, ако тяхното естество изисква това и възлагането им е предвидено в одобрения Проект.

**(2)** Обемът на възлаганите дейности не може да надвишава предвидените и одобрени в бюджета на Проекта средства за възлагане.

**(3)** Дейности, които не са предвидени и одобрени за възлагане в рамките на проектното предложение и бюджета на Проекта, но възникват по време на изпълнението на Проекта, се възлагат за сметка на Бенефициента.

**(4)** При избора на изпълнител/и на дейности по Проекта Бенефициентът е длъжен да прилага действащото национално законодателство, по-специално Закона за обществените поръчки (ЗОП) и Правилника за прилагане на Закона за обществените поръчки (ППЗОП).

**(5)** В случаите когато съответният нормативен акт по ал. 4 е неприложим предвид стойността на строителството, стоките или услугите, при избора на изпълнител Бенефициентът е длъжен да осигури спазването на най-добрите икономически практики, равнопоставеност и честна конкуренция между потенциалните доставчици, отчетност и оптимално използване на средствата по Програма „Възобновяема енергия, енергийна ефективност, енергийна сигурност“ (Програмата).

**(6)** В срок до 1 месец след сключването на Договора за БФП, Бенефициентът е длъжен да изпрати чрез ИСУН 2020 на Програмния оператор актуализиран план на всички външни възлагания (ПВВ) по Проекта.

**(7)** Програмният оператор извършва проверка на ПВВ и в срок до 10 работни дни от получаването му уведомява Бенефициента, че одобрява плана или че отправя препоръки за коригирането му.

**(8)** Бенефициентът е длъжен да уведомява Програмния оператор за всяка промяна на ПВВ в срок до 5 работни дни от настъпването на промяната.

**(9)** Програмният оператор извършва последващ контрол върху процедурите за избор на изпълнители по Проекта. В срок от един месец след сключване на договор по реда на ЗОП с изпълнител Бенефициентът изпраща на Програмния оператор копие от цялата документация, свързана с избора на изпълнител, за извършване на последващ контрол.

**Чл. 9.** **(1)** Бенефициентът и Програмният оператор са единствените страни по Договора за БФП, наричани в настоящите Общи условия за краткост и „страни”. Програмният оператор не е в договорни отношения с Партньорите или изпълнителите на Бенефициента. Само Бенефициентът е отговорен пред Програмния оператор за изпълнението на Проекта и Договора за БФП.

**(2)** Правата и задълженията на Бенефициента по договора не могат да бъдат прехвърляни на трето лице.

**(3)** Бенефициентът поема цялата отговорност към трети лица, в това число и отговорност за вреди, причинени от тези лица по време на изпълнение на Проекта или като последица от него.

**(4)** Програмният оператор, Националното координационно звено (НКЗ) и Офисът на ФМ на ЕИП не отговарят за причинени вреди от персонала или имуществото на Бенефициента през време на изпълнението на Проекта или като последица от него. Бенефициентът не може да иска промяна на бюджета на Проекта или други видове плащания за компенсиране на такива вреди.

**(5)** Програмният оператор, НКЗ и Офисът на ФМ на ЕИП не носят и отговорност, произтичаща от искове или жалби вследствие нарушение на нормативни изисквания от страна на Бенефициента, неговите служители или лица, подчинени на неговите служители, или в резултат на нарушение на правата на трети лица.

**Чл. 10.** Бенефициентът е длъжен при изпълнението на Проекта да спазва принципите на равнопоставеност и недопускане на дискриминация.

**Чл. 11.** **(1)** Бенефициентът се задължава да не допуска двойно финансиране на дейности по Проекта, включително от други финансови инструменти на Европейския съюз или други донорски програми.

**(2)** В случай на двойно финансиране на дейност Бенефициентът уведомява незабавно Програмния оператор и няма право да представя искане и да получава плащане за тази дейност.

**Чл. 12.** **(1)** Бенефициентът се задължава да предприеме всички необходими мерки за избягване на конфликт на интереси, както и да уведоми незабавно Програмния оператор относно наличието на обстоятелства, които предизвикват или може да предизвикат подобен конфликт.

**(2)** Конфликт на интереси по смисъла на настоящите Общи условия е налице в случаите съгласно чл. 61, параграф 3 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ, L 193/1 от 30 юли 2018 г.) - когато безпристрастното и обективно осъществяване на правата и задълженията по Договора от Бенефициента или негов служител, ангажиран по Проекта, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

**(3)** Представляващите Бенефициента нямат право да договарят сами със себе си и със съпрузи и роднините по права линия без ограничения за възлагане, приемане на изпълнение и одобряване изплащането на дейности.

**(4)** Бенефициентът гарантира, че задължението по ал. 3 ще бъде изпълнявано от неговите Партньори.

**Чл. 13.** **(1)** Бенефициентът е задължен да спазва изискванията за защита на личните данни съобразно разпоредбите на националното законодателство и правото на Европейския съюз.

**(2)** Бенефициентът гарантира, че задължението по ал. 1 ще бъде изпълнявано от неговите Партньори и от изпълнителите, на които е възложил изпълнение на дейности по Проекта.

**Чл. 14.** **(1)** Бенефициентът се задължава да запази поверителността на всички предоставени му като поверителни документи, информация или други материали.

**(2)** Бенефициентът гарантира, че задължението по ал. 1 ще бъде изпълнявано от неговите Партньори и от изпълнителите, на които е възложил изпълнение на дейности по Проекта.

**Чл. 15.** Правото на собственост, включително правата на интелектуална собственост, върху резултатите от Проекта, докладите и други документи, свързани с него, както и върху придобитите активи, ако има такива, възникват за Бенефициента.

**Чл. 16.** Когато цялата стойност на закупеното оборудване е допустима по Проекта в съответствие с чл. 8.3.1, б. „в“ от Регламента и/или по Проекта са извършени разходи за закупуване, изграждане, реконструкция или основен ремонт на сграда Бенефициентът е длъжен:

1. да застрахова това оборудване и/или сграда срещу кражби, умишлени действия на трети лица, пожар и други природни бедствия и други относими рискове за периода на изпълнение на Проекта и за минимум 5 години след приключване изпълнението на Проекта;

2. да заделя подходящи ресурси за поддръжката на оборудването и/или сградата за минимум 5 години след приключване изпълнението на Проекта.

**Чл. 17.** **(1)** Бенефициентът е длъжен да съхранява документацията по Проекта през периода на изпълнение на Проекта и за срок от 3 години от одобрението от страна на Офиса на ФМ на Окончателния доклад на Програмата, а в случаите на предоставяне на минимална или държавна помощ – минимум 10 години от предоставянето на помощта, и не по-кратък от предвидения за определени документи специален срок по българското законодателство. При завеждане на административни, досъдебни или съдебни производства, свързани с изпълнението на Проекта, Бенефициентът е длъжен, в допълнение към задължението по предходното изречение, да съхранява документацията най-малко 1 година след датата на приключване на производствата.

**(2)** Документите трябва да се съхраняват на достъпно място и да са подредени по начин, който улеснява проверката, като при поискване Бенефициентът е длъжен да уведоми проверяващия орган за точното им местонахождение.

**(3)** Бенефициентът гарантира, че задълженията по ал. 1 и 2 за съхраняване на относимата за тях документация ще бъдат изпълнявани от неговите Партньори и от изпълнителите, на които е възложил изпълнение на дейности по Проекта.

**Чл. 18.** **(1)** Бенефициентът е длъжен да предоставя на Програмния оператор, Сертифициращия орган, НКЗ, Комитета на ФМ на ЕИП, националните одитиращи органи и одитиращите органи на страните-донори правото на достъп и свободно използване, съобразно обхвата на проверката, цялата информация, свързана с Проекта, независимо от нейния материален носител, така както е посочено в Договора за БФП.

**(2)** Бенефициентът гарантира, че задължението по ал. 2 ще бъде изпълнявано от неговите Партньори и от изпълнителите, на които е възложил изпълнение на дейности по Проекта.

**Чл. 19.** **(1)** Бенефициентът се задължава да спазва мерките, предвидени в Плана за информация и публичност, включен в одобреното проектно предложение.

**(2)** Всички материали относно информацията и публичността, свързани с ФМ на ЕИП, следва да бъдат в съответствие с Наръчника за комуникация и дизайн. Наръчникът представя подробни технически изисквания, отнасящи се до използването на лога, както и на билбордове, плочи, постери, публикации, уебсайтове и аудиовизуални материали.

**(3)** Бенефициентът няма право да прави изявления от името на Офиса на ФМ на ЕИП, страните-донори или Програмния оператор на Програмата. В своите публикации той е длъжен да предприеме подходящи мерки, за да гарантира, че неговите изявления не се възприемат като направени от името на тези субекти. Всяка публикация на Бенефициента под каквато и да е форма и в каквото и да е средство за осведомяване, в това число и интернет, трябва да съдържа следното изявление: „Този документ е създаден с финансовата подкрепа на Програма „Възобновяема енергия, енергийна ефективност, енергийна сигурност” по Финансовия механизъм на Европейското икономическо пространство (ФМ на ЕИП). Цялата отговорност за съдържанието на документа се носи от .......................... [*наименование на Бенефициента*] и при никакви обстоятелства не може да се приема, че този документ отразява официалното становище на ФМ на ЕИП, страните–донори и Програмния оператор на Програма „Възобновяема енергия, енергийна ефективност, енергийна сигурност”.

**(4)** В случаите, когато Проектът предвижда извършване на дейности по ремонт и реконструкция, Бенефициентът следва да постави табели, указващи получената безвъзмездна финансова помощ по ФМ на ЕИП, както по време на тяхното изпълнение, така и след приключването им.

**Чл. 20.** Бенефициентът с факта на сключване на Договора упълномощава Програмния оператор, националните одитиращи органи, ФМ на ЕИП и външните одитори с правото да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и дела на безвъзмездната финансова помощ в размерa на допустимите разходи по Проекта.

**Чл. 21.** При взето от Европейската комисия решение за възстановяване на неправомерно предоставена държавна или минимална помощ, Бенефициентът дължи възстановяването й заедно с лихва, начислена за периода от датата, на която неправомерната помощ е била на разположение на получателя, до датата на нейното възстановяване.

1. **ПРОМЕНИ В ПРОЕКТА. ПРОМЕНИ В ДОГОВОРА**

**Чл. 22.** **(1)** Промени (изменения и/или допълнения) в Договора за БФП, включително в приложенията към него, могат да бъдат правени единствено по взаимно съгласие на Програмния оператор и Бенефициента.

**(2)** Промените могат да бъдат инициирани от Програмния оператор и от Бенефициента.

**(3)** Цялата кореспонденция, свързана с предлагането и извършването на промени в Договора за БФП, е през ИСУН 2020.

**Чл. 23.** **(1)** Промените в Проекта или в Договора за БФП не следва да изменят условията, въз основа на които Проектът е бил предложен за одобрение. Те не могат да имат за резултат нарушаване на конкурентните условия, съществуващи към момента на одобрението на Проекта, на принципа на равнопоставеност и не могат да засягат основната цел на Проекта.

**(2)** Недопустими са промени в Договора за БФП, водещи до:

1. увеличаване на размера на договорената безвъзмездна финансова помощ;

2. увеличаване на договорения процент на безвъзмездната финансова помощ;

3. увеличаване средствата в Раздел I „Разходи за персонал“;

4. превишаване на средствата по бюджетни пера, за които има фиксиран процент (ако е приложимо);

5. промяна на очакваните резултати в негативен аспект;

6. удължаване срока на изпълнение на Проекта след 30 април 2024 г.

**(3)** Недопустими са промени в Договора за БФП, които се дължат на лошо изпълнение или биха довели до неизпълнение на Договора за БФП.

**Чл. 24.** Извън случаите по чл. 23 промени в Проекта са допустими по искане на Бенефициента при съгласие на Програмния оператор.

**Чл. 25. (1)** Ако промяната в Договора е поискана от Бенефициента, последният трябва да представи писмено искане до Програмния оператор, изпратено чрез ИСУН 2020.

**(2)** Искането следва да бъде предоставено не по-късно от два месеца преди предвидената в Договора за БФП дата за приключване изпълнението на Проекта, освен ако не са налице особени обстоятелства за неспазване на този срок, надлежно обосновани от Бенефициента и приети от Програмния оператор.

**(3)** Всяко искане следва да е придружено от информация и доказателства, обосноваващи неговата необходимост и основателност.

**(4)** Когато предлаганите промени в Проекта или в Договора засягат Партньор по Проекта, Бенефициентът е длъжен към искането за промяна да приложи документ, от който да е видно, че съответният Партньор предварително е информиран за предлаганата промяна.

**Чл. 26.** Промени в Договора за БФП, включително в приложенията към него, могат да бъдат правени чрез уведомление, одобрение или допълнително споразумение.

**Чл. 27. (1)** Договорът за БФП се счита за променен от датата на получаване от Програмния оператор на уведомление от страна на Бенефициента в следните случаи:

1. Промяна на лицето, представляващо Бенефициента;
2. Промяна на адреса, съответно седалището и/или адреса на управление на Бенефициента, и на данните за контакти;
3. Промяна на наименованието на Бенефициента или Партньора;
4. Изменение в бюджета при прехвърляне на средства между бюджетни редове в рамките на едно бюджетно перо.

**(2)** В случаите по ал. 1, т. 4 Бенефициентът прилага към уведомлението съответна обосновка и документация.

**Чл. 28.** **(1)** Промени в Договора за БФП, включително в приложенията към него, се правят чрез одобрение в следните случаи:

1. Смяна на член на екипа по Проекта, който е подлежал на оценка на етапа на кандидатстване;
2. Промяна в плана за действие по Проекта;
3. Изменение в бюджета при прехвърляне на средства между бюджетни пера, когато промяната е до 10 % от договорената сума на по-малкото по размер бюджетно перо, което ще бъде променено.

**(2)** Програмния оператор има право да не одобри направено от Бенефициента предложение за промени, в случай че същото не е детайлно обосновано, не са приложени необходимите документи или се поставя под съмнение изпълнението на основните дейности, целта и индикатори по Проекта.

**(3)** В срок до 10 работни дни от датата на постъпване на искането Програмният оператор уведомява Бенефициента дали одобрява или не исканата промяна.

**(4)** Когато одобри искането, Програмният оператор въвежда промените в ИСУН 2020.

**(5)** Промяната влиза в сила от датата на одобрението от ПО.

**Чл. 29.** **(1)** За всяка промяна, извън посочените в чл. 27 и 28, се сключва допълнително споразумение към Договора за БФП.

**(2)** Когато промяната е по инициатива на Бенефициента, той изпраща искане, с приложени обосновка и документация (ако е приложимо) относно промените, не по-късно от 20 дни преди датата, на която иска изменението да влезе в сила. Обосновката трябва да включва очакваното въздействие върху изпълнението на Проекта. Програмният оператор може да приеме да разгледа искане, подадено след посочения срок само в случай че са налице обективни надлежно обосновани обстоятелства.

**(3)** Програмният оператор се произнася по искането в срок до 10 работни дни от датата на получаването му.

**(4)** При необходимост Програмният оператор може да поиска от Бенефициента да представи допълнителна информация или документи относно исканата промяна.

**(5)** След положително становище по направеното искане за промяна, Програмният оператор и Бенефициентът подписват допълнително споразумение към Договора за БФП.

**(6)** Сключените допълнителни споразумения се въвеждат в системата ИСУН 2020 от Програмния оператор.

1. **ДОПУСТИМИ РАЗХОДИ. ДОКАЗВАНЕ НА РАЗХОДИТЕ**

**Чл. 30.** За да бъдат допустими, разходите за изпълнение на Проект трябва едновременно да отговарят на следните изисквания:

1. Да бъдат реално извършени от Бенефициента или от негов/и Партньор/и по време на изпълнението на Проекта в рамките на договорения срок за изпълнение на Проекта;

2. Да са възникнали между първата и последната дата на допустимост на разходите за Проекта съгласно Договора за БФП;

3. Да са пряко свързани с предмета на Договора за БФП и да съответстват на одобрения бюджет по Проекта, съответно на бюджетното разпределение за конкретния Партньор;

4. Да са необходими и пропорционални на изпълнението на допустимите по Проекта дейности, а отчитането на изпълнените дейности да бъде документално обосновано;

5. Да са направени единствено и само с цел постигане на целите и очакваните резултати от изпълнението на Проекта по начин, съвместим с принципите на икономичност, ефикасност и ефективност;

6. Да са удостоверени с необходимите разходооправдателни документи (фактури, договори или други счетоводни документи), документи за извършени плащания съгласно българското законодателство, както и документи, доказващи извършването на строително- монтажни работи, получаване на стоки и услуги;

7. Да са отразени в счетоводните документи и регистри на Бенефициента или на неговия/ите Партньор/и в съответствие със Закона за счетоводството и приложимите счетоводни стандарти и принципи;

8. Да отговарят на изискванията на данъчно-осигурителното законодателство;

9. Системите за счетоводна отчетност и вътрешен контрол на Бенефициента и на неговите Партньори трябва да позволяват директно идентифициране и проверка на декларираните приходи и разходи по Проекта. Приходите и разходите по Проекта трябва да бъдат обособени отделно и да дават възможност за проследимост на всички стопански операции по Проекта и изготвянето на самостоятелни отчети само за целите на Проекта.

**Чл. 31.** **(1)** Разходите се считат за възникнали, когато са били фактурирани, платени и предметът им е бил изпълнен.

**(2)** По изключение, разходи за които е издадена фактура през последния месец на допустимост, също ще се считат за извършени в периода за допустимост, ако са изплатени до 30 дни след крайната дата на допустимост на разходите по Проекта.

**Чл. 32.** Счетоводните принципи и процедури на Бенефициента трябва да са организирани така, че да позволяват аналитично осчетоводяване на полученото финансиране и разходите по Проекта и лесен достъп до първичните счетоводни документи.

**Чл. 33.** **(1)** Непреките разходи и когато е приложимо, разходите за амортизация се считат за извършени към момента на осчетоводяването им от Бенефициента и/или Партньора.

**(2)** При начисляването на амортизации Бенефициентът (бюджетна организация), следва да спазват Указание на министъра на финансите ДДС 5/ 30.09.2016 г., което определя концептуалния модел за прилагане на националния счетоводен стандарт (СС 4 Отчитане на амортизациите).

**Чл. 34.** **(1)** Допустими преки разходи за Проекта са разходите, реализирани от Бенефициента и/или Партньора по Проекта, осчетоводени в съответствие с обичайните счетоводни принципи и вътрешни правила на организацията като разходи, пряко свързани с изпълнението на Проекта, които могат да бъдат директно отчетени към него.

**(2)** Когато удовлетворяват общите принципи за допустимост на разходите по чл. 30 следните преки разходи се считат за допустими:

1. Разходи за персонал, работещ по Проекта, състоящи се от действителни заплати, вноски за социално осигуряване и други разходи по закон, включени във възнаграждението, ако това съвпада с обичайната политика на Бенефициента, съответно на Партньора, по отношение на възнагражденията. Разходите за възнаграждения на персонала са допустими, доколкото са свързани с изпълнението на дейности, които Бенефициентът не би извършвал, ако съответният Проект не се изпълнява. За Бенефициента и за Партньора с регистрация или седалище в България при определяне на разходите за персонал се прилага съответното българско законодателството;

2. Пътни, дневни и квартирни разходи за служители на Бенефициента и на Партньора, като тези разходи на Бенефициента и на Партньора с регистрация или седалище в България трябва да са съобразени с Наредбата за командировките в страната и Наредбата за служебните командировки и специализации в чужбина;

3. Разходи за оборудване в размер на частта от амортизацията, която съответства на продължителността на Проекта и степента на действително използване за целите на Проекта. Когато оборудването е неделимо и необходимо условие за постигане на целите и резултатите по Проекта, цялата стойност на разходите за оборудване е допустима;

4. Разходи за материали и консумативи, при условие че те са свързани и необходими за изпълнението на Проекта;

5. Разходи по договори с външни изпълнители, свързани с дейностите по Проекта, възложени в съответствие с приложимото законодателство за обществени поръчки и Регламента.

**(3)** Бенефициентът гарантира, че изискванията за допустимост на разходите на Партньора са включени в Споразумението за партньорство.

**Чл. 35.** **(1)** Допустимите непреки (режийни) разходи са разходи, които не могат да бъдат идентифицирани от Бенефициента и/или Партньора като пряко свързани с Проекта, но могат да бъдат определени и обосновани чрез неговата счетоводна система като възникнали в пряка връзка с допустимите преки разходи на Проекта. Те не могат да включват допустими преки разходи. Размерът на непреките разходи по Проекта следва да се определи като справедлива част от общите режийни разходи на Бенефициента или Партньора.

**(2)** Бенефициентът и Партньорите могат да изчислят техните непреки разходи по един от следните методи:

1. на база действителните непреки разходи на тези Бенефициенти и Партньори, които имат аналитично осчетоводяване, което позволява конкретно идентифициране на непреките разходи;

2. фиксирана ставка до 25% от общата сума на допустимите преки разходи, с изключение на допустимите преки разходи за външни изпълнители и разходите за ресурси, предоставени от трети страни, които не се използват на обектите на Бенефициента или Партньора. При прилагането на този метод, изчисляване на ставката се извършва на база на честна, справедлива и проверима методика или се прилага метод, който е обичаен при държавно финансиране на схеми за подобен тип проекти и Бенефициенти;

3. фиксирана ставка до 15% от допустимите преки разходи за персонал, без да има изискване към Програмния оператор да изготви метод за определяне на приложимата ставка;

4. фиксирана ставка, процент от допустимите преки разходи, изчислена на база съществуващи методи и коефициенти приложими в практиката на ЕС за същите или подобни проекти и Бенефициенти.

**(3)** Методът на изчисляване на непреките разходи и тяхната максимална стойност на Бенефициента и Партньора/ите по конкретен Проект е посочен в Договора за БФП.

**Чл. 36.** Недопустими разходи по Проект са следните:

1. лихви върху кредити, такси по обслужване на дългове и неустойки за забавени плащания;

2. такси за финансови транзакции и други чисто финансови разходи;

3. резерви за загуби или евентуални бъдещи задължения;

4. загуби от обмен на валута;

5. подлежащо на възстановяване ДДС;

6. разходи, които се покриват от други източници;

7. глоби, неустойки и разходи за съдебни процеси с изключение случаите, когато обжалването е необходима и неразделна част от постигане на заложените цели по Проекта;

8. прекомерни или неразумни разходи;

9. разходи, неотговарящи на общите критерии за допустимост;

10. всички разходи, непопадащи в обхвата на допустимите дейности, включително разходи, които не са описани във Формуляра за кандидатстване, или ако по представеното описание не може да се прецени за коя дейност се отнасят.

**Чл. 37. (1)** Извършените от Бенефициента и Партньора разходи е необходимо да бъдат документално обосновани с фактури и/или други първични счетоводни документи и:

1. за трудови договори - договор, длъжностна характеристика, отчет за извършената работа и изработено време, платежна ведомост, платежно нареждане, банково извлечение/касова книга;
2. за граждански договори – договор, отчет за извършената работа и изработено време, сметка за изплатени суми, протокол за приемане на работата, платежно нареждане, банково извлечение/касова книга, фактура, ако е самоосигуряващо се лице;
3. за командировки в страната и/или в чужбина – заповед за командировка от ръководителя на Бенефициента, в която изрично е посочено, че разходите са за сметка на проекта, покана за участие в събитие (ако е приложимо), дневен ред на събитието, фактури за нощувки, документи за собственост на автомобила, разход на гориво съгласно документи от производителя, фактури за гориво, пътна книжка на автомобила, ако пътуването е със служебен автомобил, билети за обществен транспорт, ред за определяне на разходните лимити за командировки в страната, отчет на командировката, бордни карти, протокол за самолетни билети, документ за изплатени суми на командированото лице, банково извлечение/касова книга;
4. за конференции, семинари и други информационни събития – договор, фактура, приемо-предавателен протокол, платежен документ, банково извлечение/касова книга, програма на мероприятието, списъци на присъствалите, снимки от събитието, презентации, материали, лекции, които са използвани в рамките на дейността, пакет материали за участниците, обществено разгласяване (плакати, брошури, дипляни, публикации в пресата или покани), анкетни карти, и др.;
5. за доставка – договор, фактура, приемно-предавателен протокол, платежен документ, банково извлечение/касова книга, гаранциионни карти, снимков материал, от който да е видно поставянето на стикери за визуализация, инвентарен списък;
6. за услуга – договор, фактура, приемно-предавателен протокол, платежен документ, банково извлечение/касова книга, копия от публикации, копия от рекламни материали и др.;
7. за строително-монтажни работи – договор със съответната количествено-стойностна сметка, фактура, платежен документ, банково извлечение, протоколи съгласно Закона за устройство на територията, декларация за извозване на отпадъци, заповедна книга, надзорни договори и протоколи, протоколи по инвестиционния контрол и други, снимков материал преди и след извършване на строително-монтажните работи;
8. за невъзстановим данък добавена стойност – справки–декларации по Закона за данък добавена стойност (ЗДДС), които са подадени в НАП, за съответните данъчни периоди по чл. 72, ал. 1 от ЗДДС, от които е видно, че не е ползван данъчен кредит за разходите, свързани с изпълнение на Проекта, и заверено копие от дневника за покупки.

**(2)** Доказването на непреките разходи, изчислени на база фиксирана ставка съгласно чл. 35, ал. 2, т. 2, 3 и 4, нямат нужда от подкрепящи документи.

**(3)** Изискванията за доказване на разходите на Партньора трябва да бъдат описани в Споразумението за партньорство.

**(4)** За разходи, извършени от Партньор от държава, различна от Република България, може да се приложи:

1. Доклад от независим одитор, квалифициран да извършва предвидени в закона одити на счетоводни документи, удостоверяващ, че претендираните разходи са извършени в съответствие с Регламента, националното право и съответните национални счетоводни практики;

2. Доклад, издаден от компетентен и независим обществен служител, признат от съответните национални органи, като имащ възможност за контрол върху бюджета и финансите на субекта, извършващ разходите и който не е бил включен в подготовката на финансовите отчети, удостоверяващ, че претендираните разходи са извършени в съответствие с Регламента, съответните правни и национални счетоводни практики.

1. **ОТЧИТАНЕ НА БЕНЕФИЦИЕНТА**

**Чл. 38.** **(1)** Бенефициентът е длъжен да спазва изискванията за прозрачност, отчетност и добро управление.

**(2)** Бенефициентът е длъжен да отговаря на следните изисквания за водене на отчетност:

**1.** Да използва подходяща електронна система за документиране и счетоводно отчитане на договора, която да поддържа адекватна счетоводна аналитичност, включително по извършвани икономическа и неикономическа дейности (ако е приложимо) за всички свързани с Проекта транзакции и да позволява генерирането на индивидуални счетоводни отчети по конкретния Проект;

**2.** Счетоводната система може да е самостоятелно обособена за целите на Проекта или да е неразделна част от текущата счетоводна система на Бенефициента, но да поддържа адекватна счетоводна аналитичност, която да е достатъчна за установяване и проследяване на всички приходи и разходи по Проекта и позволяваща генерирането и изготвянето на самостоятелни отчети по Проекта, както и разходите по Проекта да са отделими, различими, лесно да се идентифицират и проследяват;

**3.** Да осигури функциониране на адекватна система на вътрешен контрол, даваща възможност да се проследи целият процес на изпълнение на Договора от одобряването на Проекта, приемането, извършването на допустимите разходи, финансовото управление, мониторинга, верифицирането на разходите, одита и оценката, свързани с изпълнението на Проекта;

**4.** Да води точна, вярна и редовна документация и отчетност и да осигури на база на системата си за документиране и счетоводна отчетност необходимите счетоводни отчети, в съответствие със Закона за счетоводството (извлечения от главната счетоводна книга, оборотна ведомост, ведомости за заплати и друга счетоводна информация);

**5.** Осъществява текущо хронологично, двустранно и аналитично счетоводно записване на всички приходи и разходи по Проекта в съответствие със Закона за счетоводството, приложимите счетоводни стандарти, счетоводната му политика и настоящите Общи условия.

**(3)** Счетоводната отчетност трябва да позволява генерирането на счетоводни отчети за приходите по Проекта, включително и лихвите по указаната за целите на Проекта банкова сметка и приходи от стопанска дейност, и събирането на необходимите данни за осъществяване на финансово управление, мониторинг, верифициране на разходите, одит и оценка.

**(4)** Бенефициентът гарантира, че неговите Партньори прилагат същите или аналогични на горните изисквания за водене на счетоводната отчетност по Проекта.

**Чл. 39. (1)** Бенефициентът е длъжен да предоставя на Програмния оператор пълна и регулярна отчетност по изпълнението на Проекта чрез информационната система за управление и наблюдение ИСУН 2020 (ИСУН 2020), както следва:

1. Междинни отчети по Проекта в следните срокове:

а) до 10 май за дейностите, изпълнени в периода 1 януари – 30 април;

б) до 10 септември за дейностите, изпълнени в периода 1 май – 31 август;

в) до 10 януари за дейностите, изпълнени в периода 1 септември – 31 декември на предходната година.

1. Окончателният отчет по Проекта се представя в срок до 2 месеца след приключване изпълнението на Проекта съгласно определения в Договора за БФП срок.

**(2)** Междинният отчет трябва да съдържат пълна информация за изпълнението на Проекта през отчетния период.

**(3)** Междинният отчет включва:

1. Междинен финансов отчет:

а) Част А – отчет на реално извършените и платени от Бенефициента разходи;

б) Част В – заявени прогнозни средства, които се изчисляват на база необходимите планирани средства за следващия период, намалени с неизползвания остатък от предходни периоди.

1. Междинен технически доклад - Част С - информация за изпълнените през отчетния период дейности и напредъка в постигането на резултати и индикатори по Проекта.

**(4)** Окончателният отчет (окончателен технически доклад и окончателен финансов отчет) трябва да съдържат пълна информация за всички аспекти на изпълнението на Проекта.

**(5)** Окончателният технически доклад трябва да съдържа:

1. Доказателства и анализ на постигнатите цели и индикатори на Проекта спрямо заложените;
2. Доказателства за осигуряване на устойчивост.

**(6)** Окончателният финансов отчет трябва да съдържа:

1. разходите, извършени в последния отчетен период;
2. окончателен баланс на Проекта, анализ на общите реализирани разходи по Проекта, ведно с обобщени счетоводни записи (оборотни ведомости, главна книга, извлечение от счетоводната система за заприходени активи и др.).

**(7)** Отчетите се изготвят по образци, предоставени от Програмния оператор.

**Чл. 40.** **(1)** Отчитането на разходите по Проекта се извършва в ИСУН 2020.

**(2)** Отчитането се извършва от ръководителя на Проекта или упълномощено от него лице.

**Чл. 41. (1)** Междинните и окончателният отчети във всичките им части се изготвят на български и английски език.

**(2)** Разходооправдателните документи на чуждестранни Партньори се допуска да бъдат на английски език, като са придружени от превод на български език.

**Чл. 42. (1)** Когато през съответния отчетен период Бенефициентът и/или Партньорът са извършили разходи по Проекта, Бенефициентът може да подаде искане за плащане, като е длъжен да направи това заедно с представянето на технически доклад и финансов отчет.

**(2)** В случаите по ал. 1 Бенефициентът представя и заверени и сканирани копия от:

1. техническата документация, доказваща извършените дейности;
2. доказателства за постигнати резултати и индикатори;
3. оригиналните финансово-счетоводни документи;
4. всички разходооправдателни документи, относими към съответния отчетен период;
5. аналитичното осчетоводяване на разходите по Проекта (оборотна ведомост, аналитични и хронологични извлечения), справка-декларация за ДДС, дневник за покупките за всеки един от месеците, попадащ в отчетния период;
6. финансова идентификация на Бенефициента;
7. други документи, посочени в Ръководството на Бенефициента.

**(3)** Счетоводните документи следва да съдържат текст „Разходът е по Проект ……………”, като е допустимо да бъде изписан само регистрационният номер на Договора за БФП, при спазване изискванията на Закона за счетоводството. При невъзможност за изписване на текста на лицевата страна на документа, ръководителят на Проекта следва да съгласува разхода и да постави съответния текст при спазване изискванията на Закона за счетоводството за ненарушаване целостта на документа.

**(4)** Към окончателния отчет се прилага доклад за одит, изготвен от външен одитор.

1. **ВЕРИФИЦИРАНЕ, МОНИТОРИНГ И ОДИТ**

**Чл. 43.** Програмният оператор прилага процедури за проверка на изпълнението на Проекта и разходите, извършени от Бенефициента, които са:

1. административни проверки - на техническите доклади и на финансовите отчети;
2. проверка на място.

**Чл. 44.** **(1)** Верифициране на разходи се осъществява при наличие на извършени разходи по Проекта и след представяне на междинен технически доклад и междинен финансов отчет, съгласно посочените по-горе правила.

**(2)** Верифициране на разходи за окончателно плащане се осъществява след представяне на искане за плащане, окончателен технически доклад и окончателен финансов отчет.

**(3)** Програмният оператор верифицира разходи за персонал на Проекта, само когато в междинния отчет, в който са включени разходите, или в предходен междинен отчет, са отчетени разходи за други дейности, доказващи напредъка по изпълнението на Проекта.

**(4)** Когато в процеса на верифициране Програмният оператор поиска разяснения, корекции и/или допълнителна информация по представените документи, Бенефицентът е длъжен да представи необходимите разяснения, корекции и/или допълнителна информация в указания срок, който не може да бъде по-кратък от 5 дни.

**(5)** Програмният оператор уведомява писмено Бенефициента за размера на верифицираните разходи и/или размера на неверифицираните разходи. Неверифицирането на разходи се мотивира.

**Чл. 45.** **(1)** Програмният оператор осъществява мониторинг на изпълнението на Проекта от страна Бенефициента, включително проверка на пълнотата и коректността на документите, гарантиране спазването на процедурите, както и ефективното изпълнение на дейностите съгласно подписаните договори, проверка на доставени услуги/оборудване/строителни дейности, както и на използването по предназначение на предоставените услуги/оборудване и изградените/реконструирани сгради и/или помещения.

**(2)** Мониторингът може да бъде осъществяван на място при Бенефициента и/или Партньора и на мястото/местата на изпълнение на дейностите по Проекта.

**(3)** Мониторингът от страна на Програмния оператор се извършва и чрез:

1. оценка на резултатите, постигнати в рамките на определените индикатори;
2. оценка на административния капацитет на Бенефициента и указване на коригиращи мерки при необходимост;
3. анализ и оценка на риска от забавяне или затруднения в изпълнението на Проекта или в негови ключови компоненти;
4. координационни срещи.

**Чл. 46.** **(1)** Програмният оператор уведомява Бенефициента най-малко 14 дни преди началото на планирано мониторингово посещение, за да се даде възможност на Бенефициента да бъде подготвен и да осигури целия необходим персонал и документация, в съответствие с обхвата на мониторинга. Партньорите, целевите групи или други заинтересовани лица могат да вземат участие, ако е необходимо, за да се обхванат всички свързани аспекти според ситуацията.

**(2)** Програмният оператор може да извършва извънредни проверки на място.

**(3)** В срок до 14 дни след приключване на мониторинговото посещение Програмният оператор изпраща на Бенефициента копие от изготвен мониторингов доклад, като Бенефициентът разполага с 5 дни да направи коментари по доклада и/или да представи допълнителна информация. Програмният оператор се запознава с приложените документи и/или коментари, изготвя и изпраща окончателен мониторингов доклад. Констатациите и свързаните с тях препоръки за коригиращи действия (ако има такива) в мониторинговия доклад се проследяват при подаване на следващ отчет, ако няма изрично изискване за незабавно коригиращо действие от страна на Бенефициента.

**Чл. 47.** **(1)** По искане на Бенефициента или по своя инициатива, Програмният оператор може да организира срещи за обсъждане на изпълнението на Проекта.

**(2)** Срещата се планира минимум 10 работни дни предварително и се председателства от ръководителя на Програмния оператор или определено от него лице.

**(3)** Срещите по ал. 1 се свикват при следните обстоятелства:

1. необходимост от обсъждане и решаване на възникнали проблеми и установяване на напредъка;
2. наличие на неизразходени средства по Проекта;
3. установяване на недобри резултати или при приключване на етап от изпълнението на Проекта.

**(4)** На срещите Бенефициентът представя за разглеждане справка за изпълнението на Проекта до този момент и предприетите дейности по изпълнението на решенията от предшестваща среща, ако е приложимо. Срещите приключват с протокол с отразени решения, мерки за действие, срокове и отговорни лица за тяхното изпълнение.

**Чл. 48.** **(1)** Мониторинг по Проекта се осъществява и от НКЗ, Комитетът на ФМ и Сертифициращия орган.

**(2)** Националното координационно звено има право да извършва мониторинг на Проекта на Бенефициент, включително чрез проверки на място.

**(3)** Националното координационно звено информира Програмния оператор и Бенефициент за предстоящата проверка не по-малко от 7 дни преди провеждането й. Националното координационно звено има право да извършва проверки на място и без предварително уведомление.

**(4)** До 10 работни дни след проверката на място, НКЗ подготвя доклад, съдържащ констатации и препоръки за коригиращи действия, ако е приложимо, и го предоставя на Програмния оператор. Бенефициентът и Програмният оператор вземат мерки за изпълнение на препоръките, ако има такива. Националното координационно звено контролира изпълнението на коригиращите действия.

**Чл. 49.** Комитетът на ФМ на ЕИП може да избира програми за външен мониторинг. Комитетът на ФМ информира НКЗ и ПО за всяка планирана мониторингова визита две седмици предварително.

**Чл. 50.** **(1)** Програмният оператор извършва мониторинг на изпълнени Проекти за установяване устойчивостта на постигнатите резултати и изпълнение на изискванията към Бенефициентите след приключване изпълнението на Проектите.

**(2)** Мониторинговата проверка за устойчивостта на приключил Проект включва:

1. Проверка на състоянието и поддръжката на обекта, в това число за наличието на заделени от Бенефициента средства/ресурси за поддръжката на обекта на инвестицията за периода на устойчивост;
2. Проверка за използването на обекта по предназначение;
3. Проверка за съхранението на документацията;
4. Проверка на мерките за информация и публичност.

**(3)** При извършването на мониторинга на изпълнените Проекти Програмният оператор прилага чл. 46, ал. 3.

**Чл. 51.** Одит по Проекта може да бъде осъществяван от Одитния орган по Програмата - Изпълнителна агенция „Одит на средствата от ЕС“, Комитета на ФМ на ЕИП и Борда на одиторите на ЕАСТ.

1. **ПЛАЩАНЕ**

**Чл. 52.** **(1)** Плащанията по Договора за БФП се извършват след представено от Бенефициента искане за плащане.

**(2)** Програмниятоператор извършва плащания към Бенефициента чрез банкови преводи по сметка на Бенефициента, посочена във финансовата идентификация, представена заедно със съответното искане за плащане.

**(3)** Плащанията се извършват от Програмния оператор при наличие на отпуснат лимит от дирекция „Национален фонд” към Министерство на финансите.

**(4)** Програмният оператор извършва плащанията в български лева при спазване на фиксиран курс 1 евро = 1,95583 лева.

**Чл. 53.** Преди всяко плащане Програмният оператор е длъжен да изпрати по електронен път уведомление до Националната агенция за приходите и до Агенция „Митници“ и да извърши плащането след получаването на съответни потвърждения от двете агенции.

**Чл. 54. (1)** Бенефициентът може да подаде искане за авансово плащане незабавно след сключване на Договора за БФП.

**(2)** Към искането за авансово плащане се прилагат:

1. запис на заповед за сумата в размер на аванса ;

2. финансова идентификация;

3. декларация за минимални и държавни помощи.

**(3)** Авансовото плащане по Проекта е в размер до 30% от размера на безвъзмездната финансова помощ, посочен в Договора за БФП.

**(4)** Авансовото плащане се извършва от Програмния оператор след подписване на Договора за БФП в срок до 1 (един) месец от подаване на искането за авансово плащане.

**Чл. 55. (1)** Бенефициентът може да подава искания за междинни плащания след приключване на всеки отчетен период.

**(2)** Към искането за междинно плащане се прилагат документи, изискуеми съгласно клаузите на раздел V.

**(3)** Междинното плащане се извършва от Програмния оператор в срок до 10 (десет) работни дни след одобрение на съответния междинен отчет.

**(4)** Размерът на всяко междинно плащане се определя като от сбора на заявените прогнозни средства и верифицираните до момента разходи по Проекта се извадят всички плащания, извършени от Програмния оператор.

**(5)** Общият размер на авансовото и междинните плащания по Проекта е до 80% от размера на БФП, посочен в договора за БФП.

**Чл. 56. (1)** Бенефициентът може да подава искане за окончателно плащане до 2 месеца след приключване на изпълнението на Проекта съгласно уговорения в Договора за БФП срок. Програмният оператор не извършва окончателно плащане по подадено след срока искане и разходите остават за сметка на Бенефициента.

**(2)** В искането за окончателно плащане Бенефициентът следва да посочи сумата за окончателно плащане след приспадане на получените авансово и междинни плащания.

**(3)** Към искането за окончателно плащане се прилагат документи, изискуеми съгласно клаузите на раздел V.

**(4)** Окончателното плащане се извършва от Програмния оператор в срок до 10 (десет) работни дни след одобрение на окончателния отчет.

**(5)** Размерът на окончателното плащане се изчислява от Програмния оператор след верифицирането на разходите, извършени през последния отчетен период.

1. **ИЗПЪЛНЕНИЕ НА ПРОЕКТА И ДОГОВОРА. НЕИЗПЪЛНЕНИЕ НА ДОГОВОРА. НЕРЕДНОСТИ**

**Чл. 57.** **(1)** Бенефициентът е длъжен да изпълни Проекта точно, пълно и в рамките на предвидения в Договора за БФП срок.

**(2)** Бенефициентът е длъжен да уведоми незабавно Програмния оператор за възникването на обстоятелства, които могат да възпрепятстват или забавят изпълнението на Проекта и постигането на заложените в него цели и планирани резултати.

**Чл. 58. (1)** Страните не отговарят за неизпълнение на задълженията си по Договора, ако то се дължи на възникване на извънредно обстоятелство.

**(2)** Извънредно обстоятелство е всяко непредвидимо събитие, възникнало след сключването на договора, което не е резултат от действие или бездействие на страните (или на техните Партньори, изпълнители, представители или служители), което не позволява на някоя от тях да изпълни задълженията си по Договора и не може да се преодолее при полагане на дължимата грижа.

**(3)** Страната, засегната от извънредно обстоятелство, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от него, както и да предприеме всички необходими мерки за ограничаване до минимум на възможните вредни последици.

**(4)** Недостатъци в оборудването или материалите, закъснения в предоставянето им, трудови спорове, стачки или финансови затруднения не представляват извънредни обстоятелства, на които страните могат да се позовават.

**Чл. 59. (1)** Изпълнението на Проекта приключва с приключване на изпълнението на предвидените в него дейности или с изтичане на срока за изпълнение на Проекта съгласно Договора за БФП, което от двете настъпи по-рано, и с представянето на окончателния технически доклад и окончателния финансов отчет.

**(2)** Изпълнението на Договора за БФП приключва с изпълнението на всички задължения на страните по него, включително тези, за които е предвиден срок за изпълнение след приключване изпълнението на Проекта.

**Чл. 60. (1)** Всяко неизпълнение на задължение, предвидено в Договора за БФП, настоящите Общи условия или в приложимата към Проекта правна рамка, се счита за неизпълнение на договора.

**(2)** Програмният оператор уведомява Бенефициента относно констатираното неизпълнение и му дава възможност да изложи становище по него и да предложи коригиращи мерки.

**Чл. 61. (1)** Нередност е всяко нарушение съгласно член 12.2, параграф 1 от Регламента, а именно нарушение на:

1. правната рамка на ФМ на ЕИП 2014-2021, посочена в член 1.5 от Регламента;
2. която и да е клауза на законодателството на Европейския Съюз; или
3. която и да е клауза на националното законодателство на Държавата-Бенефициент, която засяга или подронва всеки един етап от изпълнението на ФМ на ЕИП 2014-2021 в Държавата-Бенефициент, по-конкретно, но без да се ограничава до, изпълнението и/или бюджета на която и да е програма, проект или други дейности, финансирани чрез ФМ на ЕИП 2014-2021.

**(2)** За нередност се счита всяко нарушение при провеждане на процедурата за избор на изпълнители по Проекта, всяко неправомерно плащане към изпълнители по Проекта, всяко неправомерно отчитане на дейности по Проекта, което би довело до изплащането на неоправдани разходи и други.

**(3)** В случаи на установени нередности, Програмният оператор изготвя обосновани предложения за налагане на финансови корекции, след извършване на подробно проучване и оценка.

**(4)** В случай, че Програмният оператор установи нарушения на процедурата за избор на изпълнители на Проекта, извършени от страна на Бенефициента по договора за БФП, се прилагат Насоките за определяне на финансови корекции, които да бъдат извършвани от Европейската комисия, спрямо разходите, финансирани от ЕС съгласно принципа на споделено управление, за несъответствие с правилата на обществени поръчки, одобрени с Решение С (2019) 3452 от 14.05.2019 г. и Методологията за определяне на финансови корекции във връзка с нарушения, установени при възлагането и изпълнението на обществени поръчки и на договори по проекти, съфинансирани от Структурните фондове, Кохезионния фонд на Европейския съюз, Европейския земеделски фонд за развитие на селските райони, Европейския фонд за рибарство и фондовете от Общата програма "Солидарност и управление на миграционните потоци", приета с ПМС № 57 от 2017 г., като се отчитат спецификите на Регламента за изпълнение на ФМ на ЕИП 2014 – 2021.

**(5)** Финансовите корекции ще бъдат налагани след като бъде дадена възможност на Бенефициента да представи становище във връзка с предложената корекция.

**(6)** Бенефициентът е длъжен незабавно да информира Програмния оператор за всички предполагаеми и/или действителни случаи на измама и/или нередности, открити във връзка с изпълнението на Проекта.

1. **СПИРАНЕ НА ПРОЕКТА. ПРЕДСРОЧНО ПРЕКРАТЯВАНЕ НА ДОГОВОРА**

**Чл. 62.** **(1)** Бенефициентът може временно да спре изпълнението на Проекта изцяло или отчасти, ако възникнат извънредни обстоятелства, които правят изпълнението му невъзможно при договорените условия. Бенефициентът следва да уведоми незабавно Програмния оператор за това, като приложи всички доказателства, обосноваващи основателността на спирането на изпълнението.

**(2)** Програмният оператор може да изиска от Бенефициента да преустанови временно изпълнението на Проекта в цялост или отчасти, ако възникнат извънредни обстоятелства, които правят продължаването му твърде трудно или рисковано.

**Чл. 63. (1)** В случай че изпълнението на Проекта е спряно, Бенефициентът е длъжен да направи необходимото, за да съкрати до минимум срока на спиране на изпълнението и да възобнови изпълнението веднага щом обстоятелствата позволят това, както и да уведоми незабавно Програмния оператор за тези свои действия.

**(2)** В случай че изпълнението на Проекта е спряно по искане на Програмния оператор, Бенефициентът трябва да получи от него предварително писмено одобрение за продължаване на изпълнението.

**(3)** Срокът на Проекта се удължава с време, равняващо се на периода, през който неговото изпълнение е било спряно, без с това да се засяга възможността за изменения и допълнения към Договора за БФП, необходими за адаптиране на Проекта спрямо новите условия за изпълнение. Удължаването на срока на изпълнение на Проекта не може да включва период след 30 април 2024 г.

**Чл. 64. (1)** Договорът за БФП може да бъде прекратен предсрочно по взаимно съгласие на Програмния оператор и Бенефициента.

**(2)** Програмният оператор има право едностранно да прекрати Договора за БФП без предизвестие и без да изплаща каквито и да било обезщетения, във всеки от следните случаи, при които Бенефициентът:

**1.** неоснователно не изпълнява някое от своите задължения и не предприема действия за промяна или не представя задоволително обяснение в срок от 5 работни дни след изпращането на писмено уведомление;

**2.** допусне нередност при сключването и/или изпълнението на Проекта или Договора, по смисъла на настоящите Общи условия, когато резултатите от такава нередност не могат да бъдат коригирани;

**3.** е обявен в несъстоятелност или спрямо него е открито производство по несъстоятелност или се намира в производство по ликвидация;

**4.** е осъден за измама, корупционни действия, участие в престъпни организации или всякакви други неправомерни действия в ущърб на финансовите интереси на Европейския съюз или държавите донори (Исландия, Лихтенщайн и Норвегия);

**5.** бъде доказано, че е декларирал неверни или непълни данни с цел да получи безвъзмездната финансова помощ, предмет на Договора за БФП, или представи отчет или доклад, който не отразява действителното положение;

**6.** като юридическо лице извърши преобразуване или като търговец прехвърли търговското си предприятие, освен ако предварително не е уведомил за това Програмния оператор и последният е дал писмено съгласието си да продължи договорните отношения с новото или преобразуваното юридическо лице/търговец

**7.** на други основания, посочени в Договора за БФП.

**(3)** Програмният оператор има право едностранно да прекрати Договора за БФП без предизвестие и без да изплаща каквито и да било обезщетения и в случай, че бъде прекратено Програмното споразумение между Комитета на ФМ и НКЗ за финансирането на Програмата и/или Споразумението между НКЗ и Програмния оператор за изпълнение на Програмата.

**Чл. 65.** **(1)** При предсрочно прекратяване на Договора Бенефициентът изготвя окончателен отчет (окончателен технически доклад и окончателен финансов отчет).

**(2)** Бенефициентът има право да получи само такава част от безвъзмездната финансова помощ, която отговаря на реално изпълнената част от Проекта, която е одобрена като такава от Програмния оператор по надлежния ред.

**(3)** Не се покриват разходи, свързани с договори между Бенефициента и трети лица, които следва да бъдат изпълнени след предсрочното прекратяването на Договора.

1. **СПИРАНЕ И ПРЕКРАТЯВАНЕ НА ФИНАНСИРАНЕТО. ВЪЗСТАНОВЯВАНЕ**

**Чл. 66.** При установяване на неизпълнение на договорно задължение от страна на Бенефициента, Програмният оператор има право да вземе превантивни мерки, които се изразяват в спиране на плащанията без предизвестие.

**Чл. 67.** **(1)** Ако Проектът не е изпълнен или е изпълнен неточно, непълно или със закъснение, Програмният оператор може с надлежно мотивирано решение да откаже да изплати безвъзмездната финансова помощ и да поиска възстановяване на изплатените суми или да намали първоначално предвидения размер на безвъзмездната финансова помощ съразмерно на действително изпълнената част от Проекта при условията на настоящите Общи условия и Договора за БФП.

**(2)** При установяване на неизпълнение на договорно задължение от страна на Бенефициента след приключване изпълнението на Проекта Програмният оператор може с надлежно мотивирано решение да поиска възстановяване на изплатени суми, съответстващи на вида и тежестта на неизпълнението и ефекта му върху постигнатите цели и резултати от изпълнения Проект.

**(3)** Бенефициентът има право да подаде писмено възражение до Програмния оператор срещу решение на Програмния оператор по ал. 1 или 2 в срок до 15 работни дни от неговото получаване, към което следва да приложи доказателствата, които сметне за необходимо.

**Чл. 68.** Програмният оператор има право да спре или да прекрати финансирането по Проекта, когато е взето такова решение от страна на НКЗ или Офиса на ФМ на ЕИП.

**Чл. 69. (1)** Бенефициентът се задължава да възстанови на Програмния оператор всички недължимо платени суми, сумите по установени нередности, когато същите се дължат на пропуск (действие или бездействие) от страна на Бенефициента, както и неправомерно получени суми, включително при установяване на двойно финансиране на дейности или разходи или при предсрочно прекратяване, освен в случаите на предсрочно прекратяване по взаимно съгласие, както и дължимите лихви по тези суми. Бенефициентът дължи възстановяване и в случаите по чл. 67, както и когато е взето решение за това от Комитета на ФМ на ЕИП или от НКЗ.

**(2)** Сумите по ал. 1следва да бъдат възстановени от Бенефициента в рамките на срока за доброволно възстановяване – 14 дни от получаване на поканата за доброволно възстановяване, изпратена от Програмния оператор по посочената в поканата банкова сметка.

**(3)** Когато Бенефициентът възстанови дължимата сума, Програмният оператор информира писмено НКЗ и Сертифициращия орган за възстановената сума.

**(4)** Когато Бенефициентът не възстанови изисканите суми в срока за доброволно възстановяване по ал. 2, Програмният оператор предприема действия за принудителното им събиране съгласно реда, предвиден в българското законодателство, като има право на обезщетение за забавено плащане в размер на законната лихва за забава за всеки просрочен ден.

**(5)** Програмният оператор има право да прихване подлежащите на възстановяване суми от следващото плащане към Бенефициента и/или всякакви суми, дължими от Програмния оператор на Бенефициента.

**(6)** Когатопо време на изпълнение на Проекта или след приключване изпълнението на Проекта с препоръка от Одитиращия орган и/или на база негови констатации бъдат наложени финансови корекции по проекта, Бенефициентът се задължава да възстанови съответната сума в указания от Програмния оператор размер в срока по ал. 2.

**(7)** Банковите такси, свързани с възстановяването на дължими суми на Програмния оператор, са изцяло за сметка на Бенефициента.

**Чл. 70.** При взето от Европейската комисия решение за възстановяването на неправомерно предоставена държавна или минимална помощ, Бенефициентът дължи възстановяването й, включително определената от Европейската комисия лихва. Принудителното събиране на невъзстановената помощ е по реда на [Данъчно-осигурителния процесуален кодекс](javascript:%20NavigateDocument('ДОПК_2005');).

1. **ДРУГИ УСЛОВИЯ**

**Чл. 71. (1)** Страните са длъжни да положат всички усилия, за да постигнат уреждане на възникнали между тях спорове по взаимно съгласие. Всяка от тях е длъжна да отговори на писмено искане за уреждане на възникнал спор по взаимно съгласие от другата страна в срок от 5 работни дни от неговото получаване. След изтичането на този срок или ако опитите за уреждане на спора не са довели до разрешаването му, в срок от 5 работни дни от датата на последно размененото писмено искане между страните всяка от тях може да уведоми другата, че смята процедурата за доброволно уреждане на спора за неуспешна.

**(2)** Когато определен спор не може да бъде уреден по взаимно съгласие между страните, той може да бъде отнесен от всяка от тях за решаване от компетентния български съд.

**(3)** При решаването на спорове по съдебен ред приложими са българското материално и процесуално право.